
Egyetemi hallgatók nyugdíjpénztárakkal kapcsolatos attitűdjei és elérési lehetőségei

A Tudományos Diákköri Konferenciára készített dolgozatom a nyugdíjpénztárak és a fiatalok kapcsolatának bemutatására fektet hangsúlyt. A témaválasztásom mögött egy pályázat áll, ami felkeltette az érdeklődésem és elindította bennem a téma iránti érdeklődési vonalat. Az érdeklődés viszont nem csak a pályázat útján keletkezett, sokkal inkább a kíváncsiság miatt, hogy a generáció, amiben élek hogyan vélekedik az időskori öngondoskodásról.
A kutatásom célja, hogy felvázoljam a magyarországi nyugdíjrendszer helyzetét, bemutassam a magán-és önkéntes nyugdíjpénztárak előnyeit, valamint összevessem szakértő szemmel és egyetemisták szemével a feltevésem, miszerint egyre jobban csökken a 18-30 évesek száma a nyugdíj-megtakarítások terén.
A módszertant tekintve először szakirodalom feldolgozással kezdenék, hogy megismerhessem mások kutatásait ebben a témában, illetve, hogy más szemmel is tudjak tekinteni a már felvázolt hipotéziseimre. A szakirodalom kutatást követően, készítenék egy interjút Hatalyák Judittal, aki az Allianz biztosítónál dolgozik, emellett pedig egy kérdőívet állítanék össze, melyet a Miskolci Egyetem hallgatói között osztanék meg, hogy reális adatokkal tudjak dolgozni, és azokat később össze tudjam vetni.
A dolgozat megírása előtt felmerült hipotéziseim a következők lenne:
A fiatalok aránya számottevően csökkent a nyugdíjpénztári rendszerben az elmúlt évek során.
A fiatalok kevés ismerettel bírnak a nyugdíjpénztárakkal és azok előnyeivel kapcsolatban.
További kutatási kérdésként merült fel, hogy vajon ez a fiatalok életfelfogása miatt van, vagy a magyarországi nyugdíjrendszer hibájából adódik.
Várható eredményeim között szerepelt, hogy a megkérdezett hallgatók által megválaszolandó kérdőív és a szakértővel készítendő interjúból konkrét okokat kapjak a felvetett kérdésre, majd pedig egy részletes elemzés után ismertettem az általam levont következtetéseket, illetve a nyugdíjpénztárak és a fiatalok kapcsolatának ingadozását mutattam be a jövőre nézve a kapott válaszok, adatok alapján.



